ELÄMÄÄ JUMALAN VALTAKUNNASSA
VARUSTAMASSA PYHIÄ
TYRONE SINGH OPETTAA
Tervetuloa ohjelman pariin! Nimeni on Tyrone Singh.
Tutkimme Pyhän Hengen lahjoja -
ja Pyhän Hengen lahjojen toimimista uskovan ja seurakunnan elämässä.
Tänään tarkastelemme kaikkia yhdeksää lahjaa.
Jaamme ne kolmeen ryhmään määritelläksemme ne -
ja kuvataksemme niiden toimintaa uskovan elämässä.
1. Korinttolaiskirjeen luvussa 12 mainitaan yhdeksän lahjaa.
Tässä yhteydessä kannattaa muistaa, -
että Korinttolaiskirjettä ei kirjoitettu kenellekään yksittäiselle ihmiselle.
Sitä ei kirjoitettu yksittäiselle ihmiselle vaan koko seurakunnalle.
Hengen lahjojen tulisi siis toimia paikallisseurakunnassa -
uskovien yhteisissä kokoontumisissa.
Uskovat voivat käyttää Hengen lahjoja kokoontumisissaan.
Hengen lahjoja on yhdeksän.
Yhdeksän Hengen lahjaa jaetaan kolmeen ryhmään.
Ensimmäisen ryhmän muodostavat ilmestyksen lahjat.
Sitten tulevat voimalahjat.
Se on toinen ryhmä.
Sitten tulevat ilmaisun lahjat. Ne muodostavat kolmannen ryhmän.
Jokainen lahja -
sopii yhteen näistä ryhmistä.
Jaottelu auttaa ymmärtämään lahjojen toimintaa -
ja käyttämistä elämässäsi.
Teistä jotkut ovat varmasti käyttäneetkin joitain lahjoista.
Kun tutkimme lahjoja, saatat ajatella: "Aivan! Olen kokenut tuota joskus."
Mutta et ole tiennyt, mitä se oli.
Ensimmäisenä näemme 1. Kor. 12:ssa -
on viisauden sanat.
Viisauden sanat.
Ennen kuin menemme niihin, -
kirjoita tämä ylös, jos sinulla on kynä ja paperia: ilmestyksen lahjat.
Ilmestyksen lahjat.
Ilmestyksen lahjat -
ovat lahjoja, joissa Pyhä Henki ilmoittaa jotain.
Siinä on ilmoitus. Pyhä Henki ilmoittaa jotain.
Ilmestyksen lahjat. Hän antaa ilmestyksen jostain.
Ilmestyksen lahjojen ryhmässä -
on viisauden sanat.
Eli Jumala yliluonnollisesti Henkensä kautta -
paljastaa sinulle viisautta.
Samassa ryhmässä on myös tiedon sanat.
Siinä Pyhä Henki paljastaa sinulle tiedon sanat.
Tähän ryhmään kuuluu myös henkien erottaminen.
Meillä on siis viisauden sanat, tiedon sanat ja henkien erottaminen.
Ne kuuluvat ilmestyksen lahjojen ryhmään.
Ilmestyksen lahjoja on siis kolme:
viisauden sanat, tiedon sanat ja henkien erottaminen.
Sitten meillä on voimalahjat. Kirjoita se ylös.
Ne ovat lahjoja, -
joissa Pyhä Henki antaa ihmiselle yliluonnollisen voiman tehdä jotain.
Pyhä Henki antaa ihmiselle yliluonnollisen voiman tehdä jotain.
Tässä ryhmässä meillä on erityisen uskon lahja.
Erityinen usko.
Sitten meillä on ihmeiden tekemisen lahja -
ja terveeksi tekemisen lahjat.
Ja kolmas ryhmä, joka meillä on, -
on ilmaisun lahjat. Niitä kutsutaan joskus myös inspiraation lahjoiksi.
Tässä ryhmässä on profetian lahja, -
kielilläpuhumisen lahja -
ja kielten selittämisen lahja.
Sanon sen uudelleen.
Ilmaisun eli inspiraation lahjoissa meillä on profetoiminen, -
kielilläpuhuminen -
ja kielten selittäminen.
Kaikki yhdeksän lahjaa -
on jaoteltu näihin ryhmiin.
Lahja voi siis olla ilmestyksen lahja, -
jossa Jumala ilmoittaa ihmiselle jotain jostain henkilöstä tai tilanteesta.
Lahja voi olla voimalahja, jossa ihminen saa voiman tehdä jotain.
Tai lahja on ilmaisun tai inspiraation lahja tai vokaalinen lahja.
Siinä Pyhä Henki antaa yliluonnollisen kyvyn sanoa jotain.
Muista nämä kolme lahjojen ryhmää.
Kuten aiemmin sanoin, lahjojen harjoittaminen ei tarkoita sitä, -
että henkilö olisi muita voidellumpi, hengellisempi tai kypsempi.
Hän on vain enemmän käytettävissä.
Raamattu sanoo Room. 12:6:ssa:
"meillä on erilaisia armolahjoja sen armon mukaan, -
mikä meille on annettu; jos jollakin on profetoimisen lahja, -
käyttäköön sitä sen mukaan, kuin hänellä uskoa on".
Se tarkoittaa, että kaikkia näitä yhdeksää lahjaa -
harjoitetaan uskon kautta.
Täytyy astua esiin. Mielenkiintoisen asiasta tekee se, -
että se tapahtuu uskon kautta. Ja usko alkaa, kun Jumalan tahto tunnetaan.
Siitä usko alkaa. Se alkaa siitä, missä Jumalan tahto tunnetaan.
Tutkimuksemme, opetuksemme ja koulutuksemme -
antavat sinulle varmuutta -
lahjojen käyttöönottoon ja käyttämiseen.
Katsotaanpa ensimmäistä ryhmää.
Ensimmäinen ryhmä koostuu ilmoituksen lahjoista.
Siinä Pyhä Henki -
paljastaa ihmiselle jotain.
Se on jotain, mitä ei saa luonnollisesti omien näköhavaintojen, -
päätelmien tai kuulohavaintojen kautta.
Se on Pyhän Hengen työtä, jossa Pyhä Henki yliluonnollisesti -
paljastaa sinulle jotain, mitä et muulla tavalla saanut tietoosi.
Ilmestyksen lahjat -
toimivat unien, -
näkyjen, -
hurmosten, -
sisäisen todistuksen -
tai toisen henkilön kautta.
Ilmestyksen lahjat toimivat siis unien, näkyjen, hurmosten, -
sisäisen todistuksen tai toisen henkilön kautta.
Tästä ryhmästä ensimmäisenä tutkimme viisauden sanoja.
Huomaa, että sen viisauden sana.
Se ei ole Jumalan koko viisaus, -
vaan Pyhä Henki paljastaa henkilölle jotain, ja se on sana.
Ihminen ei tiedä kaikkea tilanteesta, vaan se voi olla jokin sana, -
jotain, mitä hänen pitää tehdä tai toimittaa tai sanoa jollekulle.
Viisauden sanan määritelmä on seuraava:
Viisauden sana on yliluonnollinen ilmoitus -
Jumalan Hengeltä -
Jumalan tarkoituksista -
ja Jumalan mielestä ja tahdosta tulevaisuuden suhteen.
Sanon sen uudelleen. Viisauden sana on yliluonnollinen ilmoitus -
Jumalan Hengeltä Jumalan mielestä ja tahdosta -
tulevaisuuden suhteen.
Se on viisauden sana. Missä se esiintyy Raamatussa?
Ensimmäinen kohta, jossa sen näemme, on se, -
kun Herra puhui Nooalle.
Voimme nähdä sen 1. Moos. 6:13―22:ssa.
Nooaa varoitettiin vedenpaisumuksesta.
Hänelle kerrottiin Jumalan Hengen kautta, -
että tulee vedenpaisumus -
ja hänen tulisi alkaa rakentaa ja valmistella arkkia -
eläinten ja perheen pelastukseksi.
Mitä se oli? Se oli viisauden sana.
Herra halusi ilmoittaa Nooalle, että tapahtuisi jotain.
Jumalan Henki tahtoisi ilmoittaa tulevia asioita sinullekin.
Niin Jeesus sanoi. Kun Pyhä Henki tulee, Hän ilmoittaa, mitä on tuleva.
Jumala ei tahdo omiensa olevan tietämättömiä -
ja joutuvan yllätetyiksi sen suhteen, mitä tulevaisuudessa tapahtuu.
Jumala tahtoo, että olemme varustautuneita ja valmiita tulevaan.
Missä muualla näemme viisauden sanoja?
Tiedämme, että Joosef näki unen.
Se kertoi tulevaisuudesta.
Joosefille siis ilmoitettiin tulevaisuus, -
miten Joosefin perhe ja veljet kumartavat häntä.
Se ilmoitettiin hänelle tulevaisuudesta kertovan unen kautta.
Se oli viisautta. Se oli viisauden sana, -
jonka Pyhä Henki yliluonnollisesti ilmoitti Joosefille -
tulevaisuuden tapahtumista.
Sen voi lukea 1. Mooseksen kirjan luvusta 37 jakeista 5―11.
1. Moos. kirja 37:5―11.
Jesaja.
Jesajan kirja satoja vuosia ennen Jeesuksen fyysistä ilmestymistä.
Jesaja näki kärsivän Messiaan.
Me kaikki tunnemme Jesaja 53:n kuvauksen kärsivästä Messiaasta.
Siinä puhutaan Jeesuksen kärsimyksestä edestämme.
Hän kantoi syntimme, syyllisyytemme, häpeämme, sairautemme ja kipumme.
Jesaja näki sen jo monia vuosia ennen Jeesuksen ilmestymistä.
Mikä se oli?
Se oli viisauden sana, -
joka ilmoitti profeetta Jesajalle, mitä tapahtuisi tulevaisuudessa.
Tiedämme Dan. 2:19:stä, -
että Daniel näki yöllisessä näyssä tulevaisuuden.
Hän siis sai näyn.
Viisauden sanan voi saada unien, näkyjen, -
hurmosten, sisäisen todistuksen tai toisen henkilön kautta.
Se kertoo, mitä on tuleva. Daniel näki yöllisen näyn.
Hänelle ilmoitettiin tulevaisuus.
Käyn näitä läpi. Voit tutkia niitä tarkemmin itse.
Yksi esimerkki viisauden sanasta on Joel.
Joel näki, että viimeisinä aikoina -
Jumalan Henki vuodatetaan kaiken lihan ylle.
Se oli viisauden sana.
Jumalan Henki ilmoitti asian, joka oli tulossa.
Asian, joka oli tuleva.
Matt. 24:ssä Jeesus ennusti tulevaisuuden.
Jeesus kertoi, mitä viimeisinä päivinä tapahtuu.
Se kerrotaan Matt. 24:ssä.
Näemme Ap. t. 11:28:ssa, -
kuinka profeetta Agabus näki tulevan nälänhädän -
ja sen, miten heidän tulisi varautua.
Jumala ei ainoastaan näytä jotain tulevaisuudesta.
Hän näyttää sen, ja siihen sisältyy samalla ilmoitus, -
mitä tulee tehdä nyt, jotta voi välttyä tulevan tai varautua tulevaan.
Ap. t. 11:28:ssa Agabus -
näki tulevan nälänhädän.
Ap. t. 23:11:ssä -
Herra sanoi Paavalille, että tämä todistaisi Hänestä Roomassa.
Paavali ei ollut varma, mitä tapahtuisi.
Ja niin hän sai viisauden sanan, -
että Paavali todistaisi Herrasta Roomassa -
ja hän voisi mennä Roomaan turvallisin mielin.
Voimme käydä näitä läpi toiste lisää, mutta lyhyesti sanottuna -
viisauden sana on Jumalan tahto ja suunnitelma -
tulevaisuutta kohtaan, ja se ilmoitetaan ihmiselle yliluonnollisesti.
Viisauden sana kuuluu ilmestyksen lahjojen ryhmään, -
sillä siinä Jumala ilmoittaa asioita Hengen kautta.
Sitten meillä on tiedon sanat.
Viisauden sana, tiedon sana.
Sekin kuuluu ryhmään -
"Ilmestyksen lahjat".
Kerron tässä yhteydessä tiedon sanan määritelmän.
Tiedon sana on yliluonnollinen ilmestys -
Pyhän Hengen kautta tietyistä tosiasioista, -
jotka Jumala tietää menneisyydestä tai nykyhetkestä.
Se on siis Pyhän Hengen ilmoittama tieto tosiasioista, -
jotka Jumala tietää menneisyydestä tai nykyhetkestä.
Viisauden sanassa Jumala ilmoittaa jotain tulevaisuudesta, -
kun taas tiedon sanassa Pyhä Henki ja Jumala ilmoittavat -
jotain menneisyydestä tai nykyhetkestä.
Missä näemme sitä?
Näemme sen 1. Kuninkaiden kirjan luvun 19 jakeissa 2―18.
Näemme tiedon sanan, -
jolla vahvistettiin Eliaa, kun hän oli lannistunut.
Häntä vahvistettiin tiedon sanalla.
Näemme sen myös 2. Kun. 5:25―26:ssa.
Siinä paljastettiin tekopyhä mies.
Jumalan Henki ilmoitti jotakin, -
mitä oli tapahtunut menneisyydessä.
Näemme myös 2. Kun. 6:9―12:ssa, -
kuinka kuningasta varoitetaan vihollisen suunnitelmista.
Kuningasta varoitetaan vihollisen suunnitelmista.
Jumalan Henki siis ilmoitti yliluonnollisesti jotain, -
mitä vihollinen on tekemässä tai tehnyt.
Se siis kertoo menneisyydestä tai nykyhetkestä. Voimme nähdä sen.
1. Sam. 10:21―23:ssa -
näemme, että kun Saul oli piilossa, -
Henki paljasti hänen piilopaikkansa.
Se oli tiedon sana.
Tiedon sana Saulin piileskelystä ja tarkasta piilopaikasta.
Samaten 1. Samuelin kirjan luvun 9 jakeissa 3―20, -
1. Sam. 9:3―20:ssä, -
näemme, miten kadonnut omaisuus saatiin takaisin.
Ja mikä se oli? Se oli tiedon sana.
Selvennän vielä. Viisauden sana on Jumalan ilmoitus tulevasta.
Tiedon sana on jotain, -
mitä Herra ilmoittaa menneisyydestä tai nykyhetkestä.
Sitä esiintyy joskus kokouksissa.
Joku voi sanoa, että läsnä on joku, jolla on se ja se ongelma.
Se on tiedon sana, jossa Pyhä Henki ilmoittaa -
jotain menneisyydestä tai nykyhetkestä.
Ilmestyksen lahjojen ryhmään -
kuuluu myös henkien erottamisen lahja.
Henkien erottaminen.
Huomaa, että olemassa ei ole sellaista kuin erottelemisen lahja.
Sellaista ei ole.
Se, mitä monet sanovat erottelemisen lahjaksi, -
on vain uteliaisuutta ja epäluuloisuutta.
Se, mikä meillä on 1. Kor. 12:ssa, -
on henkien erottamisen lahja.
Mitä henkien erottamisen lahja tarkoittaa?
Henkien erottaminen on sitä, -
että uskova näkee hengen maailmaan.
Se on sitä, että uskova näkee hengen maailmaan.
Henkien erottamisen lahja on olemassa, -
koska se, mitä tapahtuu, voi olla Pyhän Hengen toimintaa.
Se voi olla demonisen hengen toimintaa.
Se voi myös olla ihmisen hengen toimintaa.
Henkien erottamisen lahja osoittaa ihmiselle, -
mikä henki tilanteessa toimii, -
jotta voi olla varustautunut ja valmistautunut.
Näemme sen Ananiasin ja Safiran tapauksessa Ap. t. 5:6:ssa.
Pietari sai Henkien erottamisen lahjan. Hän tiesi, että he olivat valehdelleet.
Saatana oli täyttänyt heidät valheilla. Mistä Pietari tiesi?
Se oli Jumalan hengen ilmoitus, -
että saatana oli saanut heidät valehtelemaan.
Se oli siis henkien erottamisen lahja.
Missä muualla näemme henkien erottamisen lahjan toimivan?
Näemme sen Ap. t. 16:ssa.
Jakeissa 16―18.
Näemme, että Paavalia seurasi tyttö, jossa oli tietäjähenki.
Tyttö seurasi Paavalia muutaman päivän ajan ja huusi:
"Nämä miehet ovat korkeimman Jumalan palvelijoita".
Katsotaanpa sitä. Ap. t. 16. Se on mielenkiintoinen juttu.
Ap. t. 16:16:
"Ja tapahtui meidän mennessämme rukouspaikkaan, -
että meitä vastaan tuli eräs palvelijatar, jossa oli tietäjähenki -
ja joka tuotti paljon tuloja isännilleen ennustamisellaan.
Hän seurasi Paavalia ja meitä ja huusi sanoen:
'Nämä miehet ovat korkeimman Jumalan palvelijoita, -
jotka julistavat teille pelastuksen tien'."
Tyttö ei sanonut mitään, mikä ei ollut totta. Hän sanoi:
"Nämä miehet ovat korkeimman Jumalan palvelijoita, -
jotka julistavat teille pelastuksen tien".
Jakeessa 18 sanotaan:
"Ja tätä hän teki monta päivää.
Mutta se vaivasi Paavalia, ja hän kääntyi ja sanoi hengelle:
'Jeesuksen Kristuksen nimessä minä käsken sinun lähteä hänestä'.
Ja se lähti sillä hetkellä."
Se, mitä tyttö sanoi, ei ollut väärin, -
mutta henki, joka sai hänet sanomaan niin, oli väärä.
Apostoli Paavalilla oli henkien erottamisen lahja, -
niin että hän tunnisti, -
mikä henki se oli. Tyttö teki monta päivää näin.
Paavali sanoi hengelle:
"Jeesuksen Kristuksen nimessä minä käsken sinun lähteä hänestä".
"Ja se lähti sillä hetkellä."
Ja tänään, jos koskaan, -
meidän uskovina täytyy toimia henkien erottamisen lahjassa.
Nykyään liikkuu paljon harhaanjohtavaa tietoa.
Täytyy tietää, mistä tieto on peräisin.
Jumala on järjestänyt asian niin, -
että me voimme tietää, kenen kanssa olemme tekemisissä.
Onko se Pyhä Henki, -
demoninen henki vaiko vain ihmisen henki?
Kiitämme siitä Jumalaa.
Toinen esimerkki on Jeesuksen ja Pietarin tapaus.
Jeesus kysyi Matt. 16:23:ssa, kenen ihmiset sanovat hänen olevan.
Opetuslapset vastasivat, mitä ihmiset sanovat.
Hän kysyi: "Kenen te sanotte minun olevan?"
Pietari sanoi: "Olet Jumalan Poika, Messias."
Jeesus sanoi: "ei liha eikä veri ole sitä sinulle ilmoittanut, -
vaan minun Isäni, joka on taivaissa."
Vähän päästä Pietari väitti ristiinnaulitsemista vastaan.
Jeesus sanoi: "Mene pois minun edestäni, saatana".
Yhtenä hetkenä Pietari puhui Hengessä.
Seuraavana hetkenä hän puhuu omia järkeilyjään.
Huomaa, että Jeesus sanoi: "Mene pois minun edestäni, saatana".
Hän tiesi, että se tuli toisesta lähteestä.
Jeesus pystyi vastaamaan siihen ja nuhtelemaan Pietaria.
Olemme tutkineet tässä jaksossa yhdeksästä lahjasta -
ilmestyksen lahjoja, joissa Jumala ilmoittaa jotain.
Ne ovat viisauden sanat, tiedon sanat ja henkien erottamisen lahja.
Me tarvitsemme ilmestyksen lahjan toimintaa elämässämme.
Nyt, jos koskaan, meidän täytyy osata erottaa Hengessä.
Ensi kertaan!
Menemme silloin eteenpäin opetuksessa.
Näkemiin siihen asti. Siunattua päivää!
Muista elää Jumalan valtakunnan elämää.
Kiitos seurasta!
Toivottavasti opetus Hengen lahjoista siunasi sinua.
Voit tukea TV7-kanavaa taloudellisesti.
Se auttaa TV7:ää tuottamaan lisää tämänkaltaisia ohjelmia.
Tukitiedot ovat nyt ruudussa, ja voit käyttää niitä.
Muista elää Jumalan valtakunnan elämää.
Suomennos: Marianne Tenetz